stanford-oval/wikipedia huggingface dataset:
Palestro (täsmennyssivu)

Palestro voi tarkoittaa seuraavaa:
Palestro, kaupunki Paviassa Pohjois-Italiassa
Lakhdarian, Pohjois-Algeriassa sijaitsevan kaupungin aiempi nimi
Palestro, metroasema Milanossa
Palestron taistelu.
Palestro-luokka (uiva patteri), uiva patteri -luokka
FS Palestro (1862), Palestro-luokan uiva patteri.
RN Palestro (1860), Varese-luokan tykkivene
RN Palestro (1871), Principe Amedeo -luokan ironclad
Palestro-luokka (ironclad), ironclad tykkivene -luokka
RN Palestro (1865), Palestro-luokan ironclad tykkivene
Palestro-luokka (hävittäjä), hävittäjäluokka
RN Palestro (1919), Palestro-luokan hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palestro”, voi hakea sivunnimihaulla, laajalla sivunnimihaulla tai tekstihaulla.
Paolo Conte

Paolo Conte
Paolo Conte (s. 1937 Asti) on italialainen laulaja-lauluntekijä. Hänen omintakeisessa tyylissään on muun muassa jazzvaikutteita.
Conten nuorempi veli Giorgio Conte on itsekin tunnettu lauluntekijä. Veljekset aloittivat pianonsoiton varhaisella iällä. Paolo kouluttautui isänsä jalanjäljissä juristiksi ja harjoitti ammattiaan yli kolmekymppiseksi samalla, kun soitti vibrafonia useissa jazzyhtyeissä. Hän julkaisi ensimmäisen levytyksensä vuonna 1962 ja ensimmäisen sooloalbuminsa 1974. Hänen hitteihinsä lukeutuvat "Genova per noi", "Onda su onda" ja "Azzurro". Hän on säveltänyt kappaleita yhteistyössä sanoittajien, kuten Vito Pallavicinin, Giorgio Calabresen ja Giorgio Conten kanssa. Niitä ovat esittäneet Conten itsensä lisäksi muiden muassa Adriano Celentano, Caterina Caselli, Patty Pravo, Enzo Jannacci ja Bruno Lauzi.
Conte teki soolourallaan läpimurron kolmannella albumilla Un gelato al limon (1979). Sitä seurasi muun muassa Paris Milonga (1981). Conte on Italian tasavallan ansioritarikunnan suurristin ritari ja Ordre des Arts et des Lettres'n ritari.
Aiheesta muualla

Kuvia tai muita tiedostoja aiheesta Paolo Conte Wikimedia Commonsissa
Paul Fratellini

Paul Fratellini (1877 Catania, Sisilia, Italia – 1940 Perreux, Ranska) oli sirkusklovni. Hän oli Fratellinin perheen jäsen.  Hänen veljensä olivat François Fratellini ja Albert Fratellini.
Owl City

| Owl City |
| --- | --- |
 Owl City esiintymässä vuonna 2009.
Henkilötiedot
Syntynyt: 5. heinäkuuta 1986 (ikä 38) Owatonna, Minnesota, Yhdysvallat
Muusikko
Laulukielet:  englanti
Aktiivisena:  2007–
Tyylilajit:  elektroninen, synthpop
Levy-yhtiöt:  Universal Republic
Aiheesta muualla
Kotisivut
  [ Muokkaa Wikidatassa ] [ ohje ]  
Owl City on yhdysvaltalaisen laulaja-lauluntekijä Adam Youngin perustama eletronic/synthpop -projekti. Hän perusti sen vuonna 2007 Owatonnassa, Minnesotassa. Young loi projektin tehtyään musiikkia vanhempiensa kellarissa. Adam Young levitti musiikkiaan MySpacen kautta ennen kuin solmi levytyssopimuksen Universal Republicin kanssa. Owl City on tehtynyt musiikkia mm. elokuviin Räyhä-Ralf, Croodit ja Smurffit 2.
Owl City tuli tunnetuksi singlensä "Fireflies" ansiosta, joka ylsi top 25 -listojen kärkeen monessa maassa, myös Suomessa.
Diskografia > Albumit

2007: Of June (EP)
2008: Maybe I’m Dreaming
2009: Ocean Eyes
2010: Ocean Eyes Deluxe
2011: All Things Bright and Beautiful
2012: Shooting Star EP
2012: The Midsummer Station
2013: The Midsummer Station Acoustic (EP)
2014: Ultraviolet (EP)
2018: Cinematic
Diskografia > Singlet

"Fireflies" (2009)
"Vanilla Twilight" (2010)
"Strawberry Avalanche" (2009)
"Umbrella Beach" (2009)
"Hot Air Balloon" (2009)
"Peppermint Winter" (2010)
"Alligator Sky" (2011)
"Deer in the Headlights" (2011)
"Galaxies" (2011)
"Good Time" (mukana Carly Rae Jepsen) (2012)
"Beautiful Times" (mukana Lindsey Stirling) (2014)
Diskografia > Musiikkivideot

"Early Birdie" (2008)
"Fireflies" (2009)
"Vanilla Twilight" (2010)
"Umbrella Beach" (2010)
"To The Sky" (2010)
"Alligator Sky" (2011)
"Deer in the Headlights" (2011)
"Good Time" (mukana Carly Rae Jepsen) (2012)
"Shooting Star" (2012)
"When Can I See You Again" (2012)
"Shine Your Way" (mukana Yuna) (2013)
"Beautiful Times" (mukana Lindsey Stirling) (2014)
"Wolf Bite" (Visualizer) (2014)
"Up All Night" (Visualizer) (2014)
Aiheesta muualla

Virallinen kotisivu
Owl City MySpacessa
Palais des Papes

Paavien palatsin fasadi
Palais des Papes Rhône-joelta katsottuna, vasemmalla Pont Saint-Bénézet.
Palais des Papes
Palais des Papes (suom. Paavien palatsi) on Ranskan Avignonissa sijaitseva suuri linnamainen rakennusryhmä, jota pidetään yhtenä merkittävimmistä gotiikan esimerkeistä Euroopassa.
Historia

Paavien palatsi rakennettiin vuosina 1335–1364. Paavit olivat asuneet Avignonissa "Baabelin vankeudessa" vuodesta 1309, jolloin Klemens V oli siirtänyt pyhän istuimen kaupunkiin Ranskan kuninkaan kehotuksesta. Palatsi rakennettiin entisen piispanlinnan paikalle kahdessa vaiheessa. Ensin rakennettiin Palais Vieux (Vanha palatsi). Rakennustöitä johti arkkitehti Pierre Poisson de Mirepoix, paavi Benedictus XII:n ohjeiden pohjalta. Vanha piispanlinna hävitettiin ja korvattiin huomattavasti suuremmalla rakennuksella, joka linnoitettiin vahvasti mahdollisia hyökkääjiä vastaan. Rakennuksen neljä sivusiipeä reunustettiin korkeilla torneilla.
Suurta kappelia laajennettiin paavi Klemens VI:n aikana. Arkkitehti Jean de Louvres sai tehtäväkseen lisätä kappeliin uuden tornin ja lisärakennuksia. Innocentius VI rakennutti kaksi tornia lisää, ja Urbanus V sisäpihan sitä ympäröivine rakennuksineen. Tämä rakennusryhmä sai nimen Palais Neuf (Uusi palatsi). Koko palatsi sisustettiin ylellisesti freskoilla, gobeliineilla, maalauksilla ja veistoksilla.
Paavien palattua Roomaan 1377 Avignonin palatsi oli jonkin aikaa vastapaavien tukikohta. Palatsi palasi paavin legaattien haltuun 1433. Palatsi kuitenkin rappeutui seuraavien vuosisatojen aikana. Ranskan suuren vallankumouksen aikana rakennukset olivat vallankumouksellisten hallussa. Napoleonin aikana palatsi toimi kasarmina ja vankilana. Vuonna 1906 paavien palatsista tuli vihdoin museo, jona se toimii edelleen. Paavien palatsi ja Avignonin historiallinen keskusta liitettiin Unescon maailmanperintöluetteloon vuonna 1995.
Aiheesta muualla

Kuvia tai muita tiedostoja aiheesta Palais des Papes Wikimedia Commonsissa
Paavien palatsi
festival d'Avignon
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Operation: Mindcrime (yhtye)

| Operation: Mindcrime> Tiedot |
| --- | --- |
Toiminnassa:  2014–
Kotipaikka:  Seattle, Yhdysvallat
Laulukieli:  englanti
Jäsenet:  Randy Gane Kelly Gray Scott Moughton John Moyer Geoff Tate Brian Tichy Simon Wright
Levy-yhtiö:  Frontiers Music
Aiheesta muualla
Kotisivut
Infobox OKNimi-testi OK: 
Operation: Mindcrime on vuonna 2014 perustettu yhdysvaltalainen metalliyhtye, jota johtaa laulaja Geoff Tate. Se on nimetty hänen entisen yhtyeensä Queensrÿchen vuoden 1988 konseptialbumin Operation: Mindcrimen mukaan. Yhtye levyttää Frontiers Musicille, ja sen esikoisalbumi ilmestyi syyskuussa 2015.
Historia

Yhtye juontuu kesäkuuhun 2012, jolloin muut alkuperäisjäsenet Eddie Jackson, Scott Rockenfield ja Michael Wilton erottivat Geoff Taten Queensrÿchesta. Tätä seurasi Taten aloittama oikeustaisto yhtyeen immateriaalioikeuksista, minkä aikana yhtyeestä oli olemassa kaksi levyttänyttä ja konsertoinutta kokoonpanoa. Taten versio julkaisi Frequency Unknown -albumin huhtikuussa 2013. Osapuolet pääsivät lopulta yhteisymmärrykseen oikeussalin ulkopuolella huhtikuussa 2014. Jackson, Rockenfield ja Wilton jatkoivat Queensrÿche-nimellä ostettuaan Taten osuuden yhtyeen taustayhtiöstä, ja Tate sai lisäksi yksinoikeuden esittää Operation: Mindcrime- ja Operation: Mindcrime II -albumeja kokonaisuudessaan.
Elokuussa 2014 päättyneen Queensrÿche-jäähyväiskiertueensa jälkeen Tate vaihtoi yhtyeensä nimeksi Operation: Mindcrime. Taten Queensrÿche-miehistöön kuuluivat kosketinsoittaja Randy Gane, kitaristi Kelly Gray, kitaristi Robert Sarzo, basisti Rudy Sarzo ja rumpali Simon Wright, joista Robert Sarzon yhteistyö Taten kanssa päättyi kuitenkin mainittuun kiertueeseen. Vuoden 2015 aikana ilmeni myös hänen veljensä Rudy Sarzon jättäneen yhtyeen ja kitaristi Scott Moughtonin, basisti John Moyerin ja rumpali-kitaristi Brian Tichyn puolestaan liittyneen. Heistä Moyer ja Tichy olivat soittaneet jo Taten Queensrÿchen live-esiintymisissä Rudy Sarzon ja Wrightin tuuraajina.
Nimenvaihtouutisen yhteydessä Tate kertoi yhtyeen työstävän albumitrilogiaa, jonka äänittäminen alkaisi syyskuussa 2014. Joulukuussa 2014 Operation: Mindcrime solmi levytyssopimuksen italialaisen Frontiers Musicin kanssa. Trilogian ensimmäinen osa The Key ilmestyi 18. syyskuuta 2015. Albumilla ovat mukana myös basisti Dave Ellefson, rumpali Scott Mercado ja laulaja Mark Daly. Toinen osa Resurrection seurasi runsas vuosi myöhemmin 23. syyskuuta 2016.
Jäsenet

Randy Gane – kosketinsoittimet
Kelly Gray – kitara
Scott Moughton – kitara
John Moyer – basso
Geoff Tate – laulu
Brian Tichy – rummut
Simon Wright – rummut
Diskografia

The Key (2015,  Frontiers)
Resurrection (2016,  Frontiers)
The New Reality (2017,  Frontiers)
Aiheesta muualla

Operation: Mindcrimen sivusto (englanniksi)
Paloniemi (Jyväskylä)

Lohikosken ostoskeskus.
Paloniemi on pienalue Jyväskylässä Lohikosken kaupunginosan länsiosassa Palokkajärven rannalla. Lohikosken kaupunginosan palvelukeskusta sijoittuu osittain Paloniemen pienalueelle: alueella on päiväkoti, liikuntapuisto ja ostoskeskus, jossa on K-Market ja pizzeria. Alueen nykyinen ostoskeskus on valmistunut vuonna 2012. Samalla tontilla sijaitsi aiemmin vuonna 1966 valmistunut liikekeskus, joka purettiin 2010-luvun alussa päästyään rappeutuneeseen kuntoon.
Paloniemen pienalueen rivi-, omakoti- ja kerrostaloista koostuva asuinrakennuskanta on valmistunut enimmäkseen 1960–1980-lukujen aikana, mutta alueella myös tätä ennen ja tämän jälkeen tehtyjä taloja. Pienalueella sijaitsee myös vuonna 2012 rakennettu tornitalo Majakka.
Paloniemi on myös alueella sijaitsevan niemen nimi, jossa sijaitsee 1880-luvulla rakennettu huvila.
Kuvia

Kerrostalo Nuottakadulla.
1960-luvulla rakennettu kerrostalo ja vuonna 2012 valmistunut 12-kerroksinen tornitalo Majakka.
Lohikosken uimaranta
Otto Talasmo

Otto Talasmo, sukunimi vuoteen 1935 Frilander (17. elokuuta 1896 Pieksämäki – 16. heinäkuuta 1967 Kyyjärvi) oli suomalainen opettaja ja nuortenkirjailija.
Talasmo toimi opettajana Kyyjärvellä.
Talasmo käytti ensimmäisenä kuunnelma-sanaa ehdottaessaan nimeä radiossa esitettäville näytelmille Helsingin Sanomissa vuonna 1928.
Teoksia

Nimellä O. Talasmo:
Vanhan merimiesarkun salaisuus : seikkailukertomus pojille. Valistus, Helsinki 1946
Paul Friedrich Wehrle

Piispa Paul Wehrle (vasemmalla) odottamassa paavi Benedictus XVI:n saapumista Freiburgiin.
Paul Friedrich Wehrle (s. 7. kesäkuuta 1940 Singen) on saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 15. toukokuuta 1969 ja nimitettiin sen vihkipiispaksi sekä Nova Germanian titulaaripiispaksi 14. huhtikuuta 1981. Piispaksi vihkiminen seurasi 5. heinäkuuta. Pääkonsekraattorina toimi Oskar Saier, jota avustivat Alois Brems ja Karl Gnädinger. Wehrle erosi tehtävistään vihkipiispana 30. heinäkuuta 2012.
Palwalin piirikunta

Palwalin piirikunta (hindiksi पलवल जिला, Palavala jilā, pandžabiksi ਪਲਵਲ ਜ਼ਿਲਾ, Palavala zilā) on yksi Intian Haryanan osavaltion 21 piirikunnasta. Piirikunta rajautuu idästä ja etelästä Uttar Pradeshiin, lännestä Mewatin piirikuntaan ja pohjoisesta Faridabadin piirikuntaan.
Piirikunnassa oli vuoden 2011 väestönlaskennassa 1 042 708 asukasta.
Paasivuorenpuistikko

Puisto Hakaniementorin suunnasta idästä. Veistos on Johannes Haapasalon Nyrkkeilijät. Takana Saariniemenkatu 6:n talo.
Punagraniittinen ympäristötaideteos Punainen viiva johtaa Hakaniementorilta puiston halki SDP:n entisen puoluetoimiston eteen.
Puistoa ympäröivä Paasivuorenkatu on kivetty. Puiston etelälaidalla kasvaa lehmusrivi.
Paasivuorenpuistikko, Paasipuisto, aiemmin Sirkuspuisto (ruots. Paasivuoriskvären) on pieni suorakaiteen muotoinen puisto Helsingin Siltasaaressa. Sitä rajaavat yhdeltä sivulta Saariniemenkatu ja kolmelta sivulta Paasivuorenkatu. Puisto on muutoin joka puolelta korkeiden kerrostalojen ympäröimä, paitsi sieltä avautuu näkymä Hakaniementorille itäpäädystä.
Puiston vaiheet

Saariniemenkadulta Siltasaarenkadulle johtava Sirkuskatu nimettiin vuonna 1938 Paasivuorenkaduksi huomionosoituksena edellisenä vuonna kuolleelle helsinkiläiselle ammattiyhdistyspioneerille, kaupunginvaltuutetulle ja kansanedustajalle Matti Paasivuorelle. Entisestä Sirkustorista tuli Paasivuorenpuistikko.
Paasivuorenpuistikko peruskorjattiin 1990-luvun lopussa ja se valittiin Vuoden ympäristörakenteeksi vuonna 2000. Kilpailun tuomariston mielestä kokonaisuudessa on yhdistetty sopusointuisesti kasvillisuus ja luonnonkivi. Korjauksen yhteydessä puistoon tehtiin tuntemattomaksi jääneen henkilön ideoima ympäristötaideteos Punainen viiva, kulkuväylälle upotettu punaisesta graniitista tehty murtoviiva, joka symboloi äänioikeuden käyttöä, ”punaisen viivan vetämistä”. Korjaussuunnitelman tekivät Kaija Uusitalo ja Matti Ventola Maisema ja Ympäristö Oy:stä.
Puisto on aidattu metalliaidalla ja sen läpi johtavat kulkuväylät ovat osin hiekkapintaisia, osin päällystetty nupukivin. Nurmialueet on rajattu nupukivillä, joista on tehty myös pintavesikourut. Puiston etelälaidan puut ovat lehmuksia. Perennojen ja pensaiden istutusalueet on rajattu graniittisin reunakivin ja matalalla metallisella suoja-aidalla. Teräksiset puistonpenkit ja pollarivalaisimet ovat punaiset, punaista on myös aidan yksityiskohdissa.
Kukkaistutukset ovat puiston keskellä olevan patsaan graniittijalustan ympärillä. Kuvanveistäjä Johannes Haapasalon pronssiveistos Nyrkkeilijät paljastettiin 1932. Puistikkoon näkyy myös viereisten rakennusten julkisivuihin kiinnitettyä taidetta: Saariniemenkatu 6 pääsisäänkäynnin yläpuolella on Kimmo Pyykön reliefi Vuorovaikutus vuodelta 1978  ja Paasivuorenkatu 3 julkisivussa on Pyykön reliefi Rinnakkaiselo, joka on paljastettu kolme vuotta myöhemmin.
Ympäristö

Puiston ympäristön rakennukset liittyvät tai ovat liittyneet työväenliikkeeseen:
pohjoissivulla jugendtyylinen Helsingin työväentalo, jonka laajennusosa (arkkitehti Karl Lindahl, 1925, Paasivuorenkatu 5A) on puiston puolella. Sen jatkoksi valmistui Työväenyhdistyksen rakennuttama toimistorakennus (Heikki Sysimetsä, 1956, Paasivuorenkatu 5).
koilliskulmassa entinen Suomen Työväen Säästöpankin pääkonttori Paasitalo (Martti Välikangas, 1958, Siltasaarenkatu 12).
Kahden viimeksimainitun välissä oli ennen niin sanottu Työmiehen talo, jossa toimi yli 70 vuoden ajan Työmiehen ja Suomen Sosialidemokraatin toimitus. Talo purettiin 1970-luvun lopussa STS:n pääkonttorin laajennuksen (arkkitehti Kosti Kuronen, 1981, Paasivuorenkatu 3) tieltä.
Kaakkoiskulmassa Osuusliike Elannon kiinteistö (Siltasaarenkatu 8–10), jossa toimi sittemmin Hakaniemen Sokos. Sen vieressä on eräiden suurten ammattiliittojen (muun muassa Paperiliitto, PAM) toimitalo (1980, Paasivuorenkatu 4–6).
puiston lounaiskumassa on Työväen Opintorahasto -säätiön rakennuttama asuintalo (Martti Välikangas, 1955, Paasivuorenkatu 8).
länsipäädyssä SDP:n puoluetoimiston entinen talo (arkkitehdit Kontio, Räisänen ja Kilpiä, 1979, Saariniemenkatu 6). Tämän talon paikalta purettiin talo, jossa oli Mika Waltarin synnyinkoti. Talon seinässä on Waltarin muistolaatta.
Aiheesta muualla

Kuvia tai muita tiedostoja aiheesta Paasivuorenpuistikko Wikimedia Commonsissa
Paul Fleming

Paul Fleming
Paul Fleming t. Flemming (1609–1640) oli saksalainen barokkiajan runoilija. Hän kirjoitti sekä saksaksi että latinaksi, ja hänen runonsa olivat sekä hengellisiä että maallisia. Niitä luonnehditaan aikaansa nähden poikkeuksellisen aidoiksi ja tuoreiksi.
Flemming sai vaikutteita Martin Opitzilta. Hän matkusteli Venäjällä ja Persiassa.
Tunnettuja runoja

"In allen meinen Taten"
"Ein getreues Herze wissen"
Gedichte
Paul Neumann

| Mitalit | Mitalit | Mitalit |  |
| --- | --- | --- | --- |
|  Paul Neumann |  Paul Neumann |  Paul Neumann |  |
Maa:   Itävalta-Unkari
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Ateena 1896 | 500 m vapaauinti |  |
Paul Neumann (13. kesäkuuta 1875 Wien – 9. helmikuuta 1932 Wien) oli itävaltalainen juutalainen uimari, joka osallistui vuoden 1896 kesäolympialaisiin voittaen kultaa 500 metrin vapaauinnissa. Hänestä tuli samalla ensimmäinen itävaltalainen olympiavoittaja ikinä.
Neumann osallistui kyseisissä olympialaisissa 500 ja 1200 metrin vapaauintikilpailuihin. Hän voitti 500 metrin vapaauinnin aikaan 8.12,6, mutta koska 1200 metrin vapaauinti pidettiin välittömästi 500 metrin vapaauinnin jälkeen ei Neumann ehtinyt levätä tarpeeksi seuraavaa uintisuoritusta varten. Lopulta Neumann keskeytti 1200 metrin vapaauinnin.
Neumannin uran muita kohokohtia ovat olleet muun muassa Itävallan jokiuintimestaruus vuonna 1892 ja Itävallan mestaruus 510 metrin vapaauinnissa vuonna 1894
Vuonna 1897 Neumann teki maailmanennätykset 2, 3, 4 ja 5 mailin uinneissa.
Hänet on valittu myös kansainväliseen uinnin hall of fameen ja kansainväliseen juutalaisten urheilijoiden hall of fameen.
Otto Struve

| Otto Struve> Отто Людвигович Струве |
| --- | --- |
 Stuve postikuoressa 1949
Henkilötiedot
Koko nimi:  Отто Людвигович Струве
Syntynyt: 12. elokuuta 1897 Harkova Venäjän keisarikunta
Kuollut: 6. huhtikuuta 1963 (ikä 65) Berkeley, Kalifornia
Koulutus ja ura
Tutkinnot:  Harkovan kansallinen yliopisto Chicagon yliopisto
Tutkimusalue:  tähtititede
Otto Struve (12. elokuuta 1897 Harkova Venäjän keisarikunta – 6. huhtikuuta 1963 Berkeley, Kalifornia) oli venäläissyntyinen yhdysvaltalainen tähtitieteilijä.
Struve oli kuuluisaa, saksalaistaustaista venäläistä tähtitieteilijäsukua: hänen isänsä oli Ludwig Struve, Otto Wilhelm von Struven poika ja Friedrich Georg Wilhelm von Struven pojanpoika.
Struve oppi tähtitiedettä isältään. Hän oli perheensä ensimmäinen, joka kävi venäjänkielisest eikä saksankielisiä kouluja. Hän valmistui Harkovan lukiosta ja aloitti opintonsa ensimmäinen maailmansodan aikoihin Harkovan yliopistossa. Maailmansodan aikana hän kuitenkin opiskeli tykistökoulussa Pietarissa ja ehti palvella upseerina Turkin-rintamalla, mutta Brest-Litovskin rauhan jälkeen hän palasi yliopistoon ja valmistui vuonna 1919.  Kun Venäjän sisällissota kääntyi valkoisille tappiolliseksi, Struvet siirtyivät vielä valkoisten hallussa olleelle Krimille. Ludwig Struve kuoli siellä vuonna 1920, ja Otto Struve pakeni valkoisen armeijan mukana lopullisesti maasta, ensin Turkkiin.
Struve asui Turkissa jonkin aikaa Gallipolissa ja muutti sitten Istanbuliin. Muiden pakolaisten tavoin hän oli toisarvoisissa töissä. Hän kirjoitti Saksassa asuneelle sedälleen Hermann Struvelle, mutta ilmeni, että tämä oli kuollut pari kuukautta aiemmin. Sedän leski pyysi Berliinin observatorion johtajaa kirjoittamaan Chicagon yliopiston Yerkesin observatorion johtajalle Edwin Brant Frostille suosituksen, ja Struve sai pian työpaikan.
1930-luvulla rakennettu Otto Struve -teleskooppi Texasissa.
Struve muutti Yhdysvaltoihin, missä hän aloitti uransa astronomina. Hän väitteli vuonna 1923 Chicagon yliopistossa.  Hänen äitinsä Jelizaveta muutti poikansa luokse samana vuonna. Struvesta tuli Yhdysvaltain kansalainen vuonna 1927 ja myöhemmin Frostin seuraaja Yerkesin observatorion johtajana. Myöhemmin hän työskenteli neljässä muussa observatoriossa. Hän kirjoitti useita teoksia tähtitieteestä.
Hän oli Kansainvälisen tähtitieteellisen unionin puheenjohtaja.
Hän avioitui vuonna 1925 Mary Martha Lanningin kanssa. Avioliitto oli lapseton.
Aiheesta muualla

Karttunen, Hannu: Vanhin tiede – Tähtitiedettä kivikaudesta kuulentoihin, s. 498.  ("Otto Struve (1897–1963)")  Helsinki:  Ursa, 2003.  ISBN 978-952-5329-26-1.
Kuvia tai muita tiedostoja aiheesta Otto Struve Wikimedia Commonsissa
Paletti (pelikone)

Paletti on Veikkauksen rahapeliautomaatti, jonka pelejä ovat Hedelmä-cocktail, Ässäkisa, Spinni, Numero-keno, Kortti-keno, Kulta-Jaska, Potti di Mare sekä Pohjantähti. Pelipanokset ovat 20, 40, 60 ja 80 senttiä sekä 1 euro.
Aiheesta muualla

Pelitietoa RAY:n peleistä (Arkistoitu – Internet Archive)
Operation: Mindcrime II

| Operation: Mindcrime II Queensrÿche |
| --- | --- | --- |

Studioalbumin tiedot
 Äänitetty : 2005–2006
 Julkaistu: 4. huhtikuuta 2006
 Tuottaja(t): Queensrÿche
 Tyylilaji: progressiivinen metalli
 Kesto: 59.09
 Levy-yhtiö: Rhino
Listasijoitukset
  Suomen virallinen lista: 26.
Queensrÿchen muut julkaisut
| The Art of Live 2004 | Operation: Mindcrime II 2006 | Mindcrime at the Moore 2007 |
Singlet albumilta Operation: Mindcrime II
 ”I’m American” Julkaistu: 2006  ”The Hands” Julkaistu: 2006
Operation: Mindcrime II on Queensrÿchen yhdeksäs studioalbumi, joka julkaistiin 4. huhtikuuta 2006. Se on jatko-osa vuoden 1988 Operation: Mindcrime -albumille. Maineikkaan ykkösosan tapaan Operation: Mindcrime II -albumilla on ääninäyttelijät, joina toimivat Pamela Moore (sisar-Mary) ja Ronnie James Dio (tohtori X). Ykkösosassa pidätetty Nikki on nyt päässyt vapaaksi mielisairaalasta, ja aloittaa häntä käskyttäneen tohtori X:n takaa-ajon.
Albumi nousi Suomen virallisen listan sijalle 26.
Kappaleet

Kaikki kappaleet kirjoittaneet Jason Slater, Mike Stone ja Geoff Tate, ellei toisin mainittu.
Freiheit Ouvertüre – 1.35 (säv. Eddie Jackson, Jason Slater, Mike Stone)
Convict – 0.08 (säv. Geoff Tate)
I’m American – 2.53
One Foot in Hell – 4.12
Hostage – 4.29 (säv. Jackson, Tate, Michael Wilton)
The Hands – 4.36 (säv. Slater, Tate, Wilton)
Speed of Light – 3.12
Signs Say Go – 3.16
Re-Arrange You – 3.11
The Chase – 3.09
Murderer? – 4.33 (säv. Slater, Tate, Wilton)
Circles – 2.58 (säv. Jackson, Slater, Tate)
If I Could Change It All – 4.27
An Intentional Confrontation – 2.32
A Junkie’s Blues – 3.41
Fear City Slide – 4.58
All the Promises – 5.10
Kokoonpano

Geoff Tate – laulu
Michael Wilton – kitarat
Mike Stone – kitara
Eddie Jackson – basso
Scott Rockenfield – rummut
Arvostelut

About.com:
Allmusic:
Imperiumi.net: 7–/10
Metal Storm: 7.5/10
Soundi:
Sputnikmusic:
Stylus Magazine: B–
Aiheesta muualla

Queensrÿche.com – Operation: Mindcrime 2
Albumi Operation: Mindcrime II Encyclopaedia Metallum -sivustolla (englanniksi)
Operation: Mindcrime II Discogsissa. (englanniksi)